Държавен вестник, бр. 59, 2014 г., стр. 63

БРОЙ  59	
Д Ъ Р Ж А В Е Н  В Е С Т Н И К 	
СТР.  63  
осигури надлежно равно и пропорционално 
обезпечение на всички дължими суми по 
Облигациите или ако такова обезпечение или 
други договорености бъдат предоставени след 
одобрение с Извънредно решение (както е де­
финирано в Договора за фискално агентство) 
на Облигационерите. 
За целите на настоящите Условия:
„Гаранция“ означава всяка гаранция или 
обезщетение по дълг или друго подобно за­
дължение;
„Държавен външен дълг“ означава всяко 
настоящо или бъдещо задължение (а) под 
формата на или представено чрез облигации, 
ценни книжа или други подобни инструменти, 
които съществуват към момента или които 
могат да бъдат допуснати до търговия, за които 
да бъдат създадени котировки или с които да 
се търгува по обичайния ред на която и да 
е фондова борса, извънборсово или на други 
пазари на ценни книжа, и (б) което не е (i) 
деноминирано в български лева, (ii) допуснато 
до търговия на Българска фондова борса, (iii) 
регистрирано в Централен депозитар АД на 
Република България, (iv) изрично указано, 
че се урежда от законите на Емитента, или 
(v) предложено или продадено в Република 
България. За целите на това Условие еми­
сия е „предложена и продадена в Република 
България“, ако повече от 50 % от общата є 
номинална стойност е първоначално предло­
жена в Република България.
5. Лихва
6. 
Всяка Облигация носи лихва считано от 
[•] 2014 г. („Дата на издаване“) в размер на 
[•] % годишно („Лихвен процент“), дължима 
за изминал период на [•] всяка година (всяка 
наричана „Дата на плащане на лихвата“) в 
съответствие с разпоредбите на Условие 7 
(Плащания). 
Всяка Облигация престава да носи лихва 
от датата, на която следва да бъде изкупена 
обратно, освен ако след представянето на съот­
ветния Сертификат за Облигации изплащането 
на главницата е неправомерно задържано или 
отказано, в който случай Облигацията ще про­
дължи да носи лихва в горепосочения размер 
(както преди, така и след постановяването на 
съдебно решение), докато настъпи първото 
от някое от следните събития: (а) датата, на 
която всички дължими по Облигацията суми 
до тази дата са получени от или от името на 
съответния Облигационер, и (б) датата, на 
която изтичат седемте дни от уведомяването 
на Облигационерите, че Фискалният агент е 
получил всички дължими по Облигациите 
до този седми ден суми (освен в случая на 
плащане към Фискалния агент до степента, 
до която е налице последващо неизпълнение 
на плащането съгласно тези Условия). 
[Ако облигациите са емитирани в евро:]
[Размерът на лихвата, дължима на всяка 
Дата за плащане на лихва, е в размер на:
[•] евро за всяка Облигация с номинал от 
100 000 евро и [•] евро за всяка допълнител­
на стойност от 1 000 евро над номинала. В 
случай че се изисква да се плати лихва по 
Облигацията на друга дата, то тя следва да 
бъде изчислена, като се умножи Лихвеният 
процент по Сумата за изчисляване в евро 
и произведението се умножи по Частичния 
брой дни за евро, а резултатът се закръгли с 
точност до цент (при което половин цент се 
закръглява нагоре) и закръглената сума се 
умножава с частното, получено от номинала 
на Облигацията, разделен на Сумата за из­
числяване в евро, където:
„Сума за изчисляване в евро“ означава 
1 000 евро;
„Частичен брой дни за евро“ означава, по 
отношение на всеки период, броят дни в този 
период от (и включително) първия ден до (но 
с изключение на) последния ден, разделено на 
броя дни в Обичайния период, в който този 
период попада; и
„Обичаен период“ означава всеки период 
от (и включително) Датата на издаване или 
която и да е от Датите за плащане на лихва 
до (но с изключение на) следващата Дата за 
плащане на лихва.]
[Ако облигациите са емитирани в щатски 
долари:]
[Размерът на лихвата, платим на всяка 
Дата на плащане на лихва, ще бъде [•] евро 
за всяка Облигация с номинал от 200 000 
щатски долара и [•] евро за всяка допълни­
телна стойност от 1 000 щатски долара над 
номинала. Ако следва да се изчисли лихва за 
период, който е по-кратък от пълен Лихвен 
период, то тя следва да бъде изчислена, като 
се умножи Лихвеният процент по Сумата за 
изчисляване в щатски долари и произведението 
се умножи по Частичния брой дни за щатски 
долари, а резултатът се закръгли с точност до 
цент (при което половин цент се закръглява 
нагоре) и закръглената сума се умножава с 
частното, получено от номинала на Облига­
цията, разделен на Сумата за изчисляване в 
щатски долари, където:
„Сума за изчисляване в щатски долари“ 
означава 1 000 щатски долара;
„Частичен брой дни за щатски долари“ 
означава, по отношение на всеки период, 
броят дни в този период, разделен на 360